CELEX: 32006R0006
Language: lt
Date: 2006-01-05 00:00:00
Title: 2006 m. sausio 5 d.  Komisijos reglamentas (EB) Nr. 6/2006, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl dihidrostreptomicino, natrio tozilchloramido ir  Piceae turiones recentes extractum   (Tekstas svarbus EEE)

6.1.2006   
            
            
               LT
            
            
               Europos Sąjungos oficialusis leidinys
            
            
               L 3/3
            
         
      KOMISIJOS REGLAMENTAS (EB) Nr. 6/2006
   2006 m. sausio 5 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl dihidrostreptomicino, natrio tozilchloramido ir Piceae turiones recentes extractum
   
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 ir 3 straipsnius,
   atsižvelgdama į Veterinarinių vaistų komiteto suformuluotas Europos vaistų agentūros nuomones,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas maistui skirtiems gyvūnams skiriamuose veterinariniuose vaistuose, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Dihidrostreptomicinas buvo įrašytas į Reglamento (EEB) Nr. 2377/90 I priedą galvijų ir avių raumenims, riebalams, kepenims, inkstams, pienui ir kiaulių raumenims, kepenims, inkstams, odai ir riebalams natūraliomis proporcijomis. Į šį įrašą turėtų būti įtraukti ne tik galvijai ir avys, bet visi atrajotojai.
            
         
               (3)
            
            
               Tozilchloramidas buvo įrašytas į Reglamento (EEB) Nr. 2377/90 II priedą pelekinėms žuvims naudojimui tik vandenyje ir galvijams tik vietiniam naudojimui. Į šį įrašą turėtų būti įtraukti visi arklinių šeimos gyvūnai numatant tik vietinį tozilchloramido naudojimą.
            
         
               (4)
            
            
               Buvo pateikta paraiška nustatyti didžiausią Piceae turiones recentes extractum likučių kiekį. Ši medžiaga turėtų būti įrašyta į to reglamento II priedą visiems maistui skirtiems gyvūnams tik vidiniam naudojimui.
            
         
               (5)
            
            
               Todėl Reglamentą (EEB) Nr. 2377/90 reikėtų atitinkamai iš dalies pakeisti.
            
         
               (6)
            
            
               Iki šio reglamento taikymo pradžios turėtų būti numatytas atitinkamas laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visus pakeitimus, kurių pagal šį reglamentą gali prireikti leidimams prekiauti, išduotiems pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (7)
            
            
               Šiame reglamente numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I ir II priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. kovo 7 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. sausio 5 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1911/2005 (OL L 305, 2005 11 24, p. 30).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į Reglamento (EEB) Nr. 2377/90 I priedą įtraukiama (-os) ši (šios) medžiaga (-os):
      1.   Antiinfekcinės medžiagos
      1.2.   Antibiotikai
      1.2.10.   Aminoglikozidai
      
         
                     Farmakologiškai aktyvi (-ios) medžiaga (-os)
                  
                  
                     Nustatomas likutis
                  
                  
                     Gyvūnų rūšys
                  
                  
                     DLK
                  
                  
                     Tiriamieji audiniai
                  
               
                     „Dihidrostreptomicinas
                     
                  
                  
                     Dihidrostreptomicinas
                  
                  
                     Visi atrajotojai
                  
                  
                     500 μg/kg
                  
                  
                     Raumenys
                  
               
                     500 μg/kg
                  
                  
                     Riebalai
                  
               
                     500 μg/kg
                  
                  
                     Kepenys
                  
               
                     1 000 μg/kg
                  
                  
                     Inkstai
                  
               
                     200 μg/kg
                  
                  
                     Pienas“
                  
               
      B.   Į Reglamento (EEB) Nr. 2377/90 II priedą įtraukiama (-os) ši (šios) medžiaga (-os):
      2.   Organiniai junginiai
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšys
                  
               
                     „Natrio tozilchloramidas
                     
                  
                  
                     Arklinių šeimos gyvūnai (1)
                     
                  
               
      6.   Augalinės kilmės medžiagos
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšys
                  
               
                     „
                           Piceae turiones recentes extractum
                        
                     
                  
                  
                     Visos maistui skirtos rūšys (2)
                     
                  
               
      
         (1)  Tik vietiniam naudojimui.“
      
         (2)  Tik vietiniam naudojimui.“